钦定古今图书集成/明伦汇编/闺媛典/第309卷 > 皇清四十二 > 曹闻诗妻方氏
## 钦定古今图书集成/明伦汇编/闺媛典/第309卷 > 皇清四十二 > 曹闻诗妻方氏

按《歙县志》：方氏，曹闻诗妻。诗有憨疾，翁道从，命方佐其姑理家。姑善病，方调护惟谨。无何，诗没，遗子女各一，方抚之成立。及女有家而翁亡，邻之富人窥其孤贫，图买其田庐，方泣曰：“势不敌，难与较也。” 遂隐忍不言。后家益贫，子殇姑复丧。又明年，女死，方痛哭失音，越十馀年而卒，年五十有八。